CELEX: 62014TN0737
Language: sl
Date: 2014-10-24 00:00:00
Title: Zadeva T-737/14: Tožba, vložena 24. oktobra 2014 – Vnesheconombank/Svet

12.1.2015   
            
            
               SL
            
            
               Uradni list Evropske unije
            
            
               C 7/41
            
         Tožba, vložena 24. oktobra 2014 – Vnesheconombank/Svet
   (Zadeva T-737/14)
   (2015/C 007/46)
   Jezik postopka: španščina
   
      Stranki
   
   
      Tožeča stranka: Bank for Development and Foreign Economic Affairs (Vnesheconombank) (Moskva, Rusija) (zastopnika: J. Viñals Camallonga in J. Iriarte Ángel, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               člen 1 Sklepa Sveta 2014/512/SZVP z dne 31. julija 2014 razglasi za ničen v delu, ki se nanaša nanjo, in jo izključi iz Priloge k temu sklepu;
            
         
               —
            
            
               člen 5 Uredbe Sveta (EU) št. 833/2014 z dne 31. julija 2014 razglasi za ničen v delu, ki se nanaša nanjo, in jo izključi iz Priloge III k tej uredbi;
            
         
               —
            
            
               novi člen 1 v skladu s Sklepom Sveta 2014/659/SZVP z dne 8. septembra 2014 razglasi za ničen v delu, ki se nanaša nanjo, in jo izključi iz Priloge I k temu sklepu;
            
         
               —
            
            
               novi člen 5 v skladu z Uredbo Sveta (EU) št. 960/2014 z dne 8. septembra 2014 razglasi za ničen v delu, ki se nanaša nanjo, in jo izključi iz Priloge, v katero je vključena, ter
            
         
               —
            
            
               Svetu Evropske unije naloži plačilo stroškov.
            
         
      Tožbeni razlogi in bistvene trditve
   
   Ta tožba je uperjena zoper zgoraj navedene določbe v zvezi z omejevalnimi ukrepi zaradi delovanja Rusije, ki povzroča destabilizacijo razmer v Ukrajini, v delih, v katerih se nanašajo na tožečo stranko.
   Tožeča stranka v utemeljitev tožbe navaja šest razlogov.
   
               1.
            
            
               Prvi tožbeni razlog: neizpolnitev obveznosti obrazložitve, ker izpodbijane določbe, kar zadeva Vnesheconombank, niso obrazložene, kar preprečuje pripravo ustrezne obrambe.
            
         
               2.
            
            
               Drugi tožbeni razlog: očitna napaka pri presoji dejstev, na katerih temeljijo izpodbijane določbe, saj nimajo ne dejanske podlage ne pravih dokazov.
            
         
               3.
            
            
               Tretji tožbeni razlog: kršitev pravice do učinkovitega sodnega varstva, kar zadeva obrazložitev določb, nedokazanost zatrjevanih razlogov, pravico do obrambe in lastninsko pravico, ker nista bili spoštovani obveznost obrazložitve in zahteva po predložitvi konkretnih dokazov, kar vpliva na druge pravice. Posebej prizadeta je bila pravica do obrambe, saj je Svet kljub upoštevni in pravočasni prošnji dokument o sankcioniranju, ki je bil kratek in preprosto pripravljen, posredoval zelo pozno, s čimer je bila tožeči stranki preprečena ustrezna priprava obrambe.
            
         
               4.
            
            
               Četrti tožbeni razlog: zloraba pooblastil, ker obstajajo objektivni, natančni in skladni indici, ki omogočajo trditi, da je Svet s sprejetjem sankcijskih ukrepov uresničeval drugačne cilje, kot jih je zatrjeval.
            
         
               5.
            
            
               Peti tožbeni razlog: kršitev lastninske pravice, ker je bila resno omejena, ne da bi bilo to dejansko utemeljeno in ne da bi bilo spoštovano načelo sorazmernosti.
            
         
               6.
            
            
               Šesti tožbeni razlog: kršitev načela enakega obravnavanja, ker se je posegalo v konkurenčni položaj Vnesheconombank na različnih trgih, ne da bi za to obstajali razlogi.